Pitivi

Ιστορικό

Ο Edward Hervey άρχισε να δουλεύει το PiTiVi το 2004 ως ένα τελικό έργο των σπουδών του στο EPITECH engineering school στο Παρίσι. Γραμμένο αρχικά σε κώδικα C, η κωδική βάση του PiTiVi γράφτηκε ξανά σε κώδικα Python δεκαοχτώ μήνες αργότερα.
Μετά την αποφοίτησή του, ο Edward προσελήφθη από την Fluendo για να δουλέψει στο GStreamer για τα επόμενα δύο χρόνια, μετά τα οποία ο Edward -συνιδρυτής της Multimedia division Collabora δούλεψε στη βελτίωση των προσθέτων Pitivi, GStreamer και του GNonlin.
Στο παρελθόν υπήρξαν πολλοί επεξεργαστές βίντεο διαθέσιμοι στο Λίνουξ, αλλά θεωρήθηκαν δύσχρηστοι. Ubuntu Community Manager Jono Bacon δήλωσε "Πίσω στο 2006, η κατάσταση επεξεργασίας του βίντεο απείχε πολύ από το να είναι εξαίρετη. Ο Michael Dominik δούλευε στο συναρπαστικό έργο Divaκαι ο Edward Hervey στο PiTiVi. Και οι δυο συνδύαζαν συναρπαστικές τεχνολογίες, που κατασκευάστηκαν στους θαυμάσιους οργανισμούς των GTK, GNOME, GStreamer και Cairo. Το Diva αναπτύχθηκε χρησιμοποιώντας Mono και το PiTiVi χρησιμοποιώντας Python. Με τη φήμη του βίντεο στον αέρα, οι Michael και Edward έδειξαν τα έργα τους στη Villanova GUADEC κάτω από επευφημίες.".
Ο Bacon σημείωσε επίσης ότι το Pitivi πήρε πολύ χρόνο για να ωριμάσει: "Ο Edward, αφού είχε δημιουργήσει την πρώτη υλοποίηση του PiTiVi χρειάστηκε να εξασφαλίσει ότι τα GStreamer και GNonLin ήταν αρκετά ώριμα και σταθερά για να χρησιμοποιηθούν στην εφαρμογή του".

Συμπερίληψη στην προεπιλεγμένη ρύθμιση των εφαρμογών του Ουμπούντου

Τον Απρίλιο του, με την έκδοση του Ubuntu 10.04 Lucid Lynx, η έκδοση PiTiVi 0.13.4 έγινε ο πρώτος επιλεγμένος επεξεργαστής ταινίας που προσφερόταν ως μέρος του  CD Ουμπούντου ISO.
Τον Μάιο του 2011, ανακοινώθηκε ότι το Pitivi δεν θα ήταν πια μέρος του Ουμπούντου ISO, αρχίζοντας με την έκδοση του Ubuntu 11.10 Oneiric Ocelotτον Οκτώβριο του 2011. Τα αίτια που δόθηκαν για την απομάκρυνσή του περιελάμβαναν "χαμηλή αποδοχή των χρηστών, έλλειψη προσαρμογής με τις προεπιλογές του Ουμπούντου, έλλειψη τελειοποίησης και ωριμότητας ανάπτυξης". Το PiTiVi δεν θα αντικατασταθεί στο ISO με κάποιον άλλο επεξεργαστή βίντεο και θα παραμείνει διαθέσιμο στους χρήστες για εγκατάσταση από τα αποθετήρια του Ουμπούντου.
Σε απάντηση σε αυτό, ο Jeff Fortin, ένας από τους προγραμματιστές του έργου προέβαλε ανησυχίες σχετικά με τα αίτια που δόθηκαν για την αφαίρεση του Pitivi από τις προεπιλεγμένες εφαρμογές εξέφρασε δυσαρέσκεια στην Canonical/Ubuntu για την μη υποστήριξη της εφαρμογής όπως θα περίμεναν.

Μετονομασία σε Pitivi

Με την έκδοση 0.91, το PiTiVi μετονομάστηκε σε Pitivi.

Συλλογή πόρων

Τον Φεβρουάριο του 2014 το έργο ανακοίνωσε ότι ζητούσε 100.000 € για παραπέρα ανάπτυξη. Τα χρήματα θα μοιραστούν, ως εξής: Φάση 1 - €35000 για βελτίωση της σταθερότητας για την έκδοση 1.0. Φάση 2 - Βελτίωση χαρακτηριστικών, €1925 για προσθήκη μιας μαγνητικής γραμμής χρόνου, €4400 για διεπαφές επεξεργασίας με πολλές κάμερες, €4766 για μεταφορά σε Mac OS X. Η συλλογή πόρων θα πραγματοποιηθεί μέσα από τον οργανισμό GNOME.

Χαρακτηριστικά

Το Pitivi κληρονομεί τις δυνατότητές του για εισαγωγή και εξαγωγή (απόδοση) πολυμέσων από τον σκελετό GStreamer, ή από πρόσθετα για το GStreamer. Το Pitivi υποστηρίζει δυνατότητες απλής επεξεργασίας πολυμέσων όπως περικοπή, προσκόλληση, διαίρεση και αποκοπή αποσπασμάτων. Η ανάμειξη ήχου υποστηρίζεται από καμπύλες, που οπτικοποιούνται ως τμήματα γραμμής που σχεδιάστηκαν πάνω σε μια κυματομορφή ήχου. Το Pitivi έχει τη δυνατότητα να διασχίσει ένα τμήμα των πολυμέσων χρησιμοποιώντας καθαριστές ή συντομεύσεις πληκτρολογίου. Αποσπάσματα ήχου και εικόνας μπορούν να συνδεθούν μαζί και να θεωρηθούν ως ένα μοναδικό απόσπασμα. Η αρχική υποστήριξη για την ανάμειξη βίντεο (σύνθεση και μεταβάσεις) προστέθηκε στο τέλος του 2009, αλλά εξακολουθεί να δουλεύεται εντατικά. Ένας περισσότερο αναλυτικός κατάλογος χαρακτηριστικών μπορεί να βρεθεί στον ιστότοπο του Pitivi.
Ο Jean-François Fortin Tam μίλησε στο Libre Graphics Meeting το 2009, για το πώς η χρηστικότητα έγινε κύριος παράγοντας για το έργο Pitivi, και το πώς οι σκέψεις σχεδιασμού επηρέασαν τη διεπαφή χρήστη του PiTiVi, με παραδείγματα όπως η χρήση των έξυπνων διαβαθμίσεων στα αντικείμενα της γραμμής χρόνου, η εισαγωγή μεταφοράς και απόθεσης καθώς και ο άμεσος χειρισμός, η εγγενής ολοκλήρωση θέματος και η μείωση της περιπλοκότητας αξιολογώντας προσεκτικά την ανάγκη (ή την έλλειψη της) για επιβολή επιλογών προτήμισης στους χρήστες. Μια άλλη ομιλία, εστιασμένη στα οικονομικά των επεξεργαστών βίντεο ανοιχτού κώδικα δόθηκε από τον στο Libre Graphics Meeting το 2011.
Το έργο Pitivi έχει επίσης ένα εγχειρίδιο χρήστη που καλύπτει τη χρήση της εφαρμογής. Το Pitivi έχει μεταφραστεί και τοπικοποιηθεί σε πολλές γλώσσες από τις ομάδες του GNOME i18n.
Μέσα από το GStreamer, το Pitivi είναι ο πρώτος επεξεργαστής ανοιχτού κώδικα που υποστηρίζει το Material Exchange Format (MXF).
Ως μέρος ενός έργου του Google Summer of Code που "επιτρέπει στους χρήστες του Pitivi να προσθέτουν εφέ στα βίντεο που επεξεργάζονται", ο Thibault Saunier υλοποίηση εφέ βίντεο στην έκδοση ανάπτυξης του Pitivi. Αυτή η εργασία αναμενόταν αρχικά να συμπεριληφθεί από το PiTiVi 0.13.5,, αλλά μετακινήθηκε στην έκδοση 0.13.6. Αυτά τα χαρακτηριστικά εμφανίστηκαν τελικά ως έκδοση 0.14.0-2 στις 1 Ιουνίου 2011. Πέρα από τα βελτιωμένα και επεκταμένα εφέ αυτή η έκδοση συμπεριέλαβε μια νέα οθόνη υποδοχής, ένα ανασχεδιασμένο πλαίσιο διαλόγου ρυθμίσεων έργου και έναν απλοποιημένο διάλογο απόδοσης. Στην επιθεώρηση αυτής της έκδοσης για το OMG! Ubuntu! ο συγγραφέας Joey Sneddon είπε για την νέα απόδοση ότι "εξαλείφει πλήρως τον ανταγωνισμό: είναι τόσο απίστευτα απλό στη χρήση."

Χορηγίες

Στο τέλος του 2008, η Collabora Multimedia αποφάσισε να χρηματοδοτήσει την ανάπτυξη του Pitivi σε όλο το 2009 αναθέτοντας στους Edward Hervey, Brandon Lewis και Alessandro Decina τη βελτίωση των Pitivi and GNonlin.
Η ανάπτυξη του έργου χρηματοδοτήθηκε επίσης από το θερινό πρόγραμμα κώδικα της Google.

Προσοχή μέσων

Σε μια συνέντευξη με το gnomedesktop.org ο Edward Hervey συζήτησε την κατάσταση του Pitivi και της επεξεργασίας του βίντεο στο Λίνουξ· σε ένα σημείο ο Hervey σημείωσε ότι "υπάρχει μια πλήρης έλλειψη συνοχής  μεταξύ των διαφόρων εφαρμογών πολυμέσων/βιβλιοθηκών/υποστήριξης συσκευών στο Λίνουξ που είναι η αιτία της μη ύπαρξης ακόμα μιας πλατφόρμας αναφοράς για τη δημιουργία πολυμέσων". Αυτό το σημείο επεκτάθηκε παραπέρα σε ένα άλλο άρθρο που εμφάνισε ότι ο Hervey πίστευε ότι "αν η επιφάνεια εργασίας του Λίνουξ επρόκειτο να έχει έναν ωραίο και εύχρηστο επεξεργαστή βίντεο οποτεδήποτε σύντομα, πρέπει να κάνουμε κάτι για να αυξήσουμε   τον ρυθμό ανάπτυξης σημαντικά".